โคล พาล์มเมอร์

โคล เจอร์เมน พาล์มเมอร์ (; เกิด 6 พฤษภาคม ค.ศ. 2002) เป็นนักฟุตบอลอาชีพชาวอังกฤษที่เล่นในตำแหน่งกองกลางตัวรุกและปีกให้แก่เชลซีในพรีเมียร์ลีกและทีมชาติอังกฤษ

 สโมสรอาชีพ 
พาล์มเมอร์เกิดที่วิเดนชอว์และได้เข้าร่วมทีมเยาวชนรุ่นอยู่ไม่เกิน 8 ปีของแมนเชสเตอร์ซิตี เขาได้ลงเล่นให้แก่ทีมเยาวชนหลายรุ่นอายุก่อนที่ได้รับการแต่งตั้งให้เป็นกัปตันทีมรุ่นอายุไม่เกิน 18 ปีในฤดูกาล 2019–20

วันที่ 30 กันยายน ค.ศ. 2020 พาล์มเมอร์ลงเล่นในแก่ทีมชุดใหญ่ครั้งแรกในอีเอฟแอลคัพรอบที่สี่ที่ทีมเอาบุกไปเอาชนะเบิร์นลีย์ 3–0 ต่อมาในวันที่ 27 ตุลาคม เขาได้ลงเล่นในยูฟ่าแชมเปียนส์ลีกรอบแบ่งกลุ่มครั้งแรกในฐานะตัวสำรองแทนที่เกฟิน เดอ เบรยเนอ ช่วยให้ทีมบุกเอาชนะมาร์แซย์ 3–0

วันที่ 21 สิงหาคม ค.ศ. 2021 พาล์มเมอร์ได้ลงเล่นในพรีเมียร์ลีกครั้งแรกในฐานะตัวสำรองแทนที่อิลไค กึนโดอัน ช่วยให้ทีมเปิดบ้านเอาชนะนอริชซิตี

วันที่ 21 กันยายน ค.ศ. 2021 พาล์มเมอร์ทำประตูแรกให้แก่ทีมชุดใหญ่ ช่วยให้ทีมเปิดบ้านเอาชนะวิคัมบ์วอนเดอเรอส์ในอีเอฟแอลคัพ 6–1

 วันที่ 1 กันยายน ค.ศ. 2023 เซลซี เปิดตัว โคล พาลเมอร์ เข้ามาเป็นสมาชิกใหม่ในถิ่น สแตมฟอร์ด บริดจ์ หลังจ่ายค่าตัวบวกแอดออนให้ แมนฯ ซิตี้ ราว 42.5 ล้านปอนด์ และพาลเมอร์มีส่วนร่วมกับเกมเป็นอย่างมาก จนได้รับรางวัล นักเตะยอดเยี่ยมแห่งปีของเชลซี และได้รับรางวัล ดาวรุ่งยอดเยี่ยมแห่งปีของ PFA 

 ทีมชาติ 
พาล์มเมอร์เคยลงเล่นให้แก่ทีมชาติอังกฤษรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2019

วันที่ 27 สิงหาคม ค.ศ. 2021 พาล์มเมอร์ถูกเรียกติดทีมชาติอังกฤษรุ่นอายุไม่เกิน 21 ปีเป็นครั้งแรก เขาทำประตูแรกให้แก่ทีมชาติชุดนี้ด้วยการเลี้ยงเดี่ยว ช่วยให้ทีมเอาชนะคอซอวอ 2-0 ในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 รอบคัดเลือก

 พาล์มเมอร์ถูกเรียกติดทีมชาติอังกฤษชุดลุยศึกฟุตบอลยูโรปี2024 แต่ส่วนใหญ่เขาจะเป็นตำแหน่งตัวสำรองมากกกว่า  แต่ก็เป็นตัวสำรองที่มีส่วนร่วมกับเกมเป็นอย่างมาก เช่น  เขาเป็นคนแอสซิสให้กับ โอลลี่ วัตกิ้น ยิงพาอังกฤษเข้ารอบชิงชนะเลิศไปเจอกับสเปน และ เป็นคนยิงประตูให้อังกฤษตีเสมอ สเปน 1-1 แต่สุดท้าย อังกฤษเจอทีเด็ด จาก สเปน ทำให้จบแค่รองแชมป์ยูโร 2024

 รูปแบบการเล่น 
พาล์มเมอร์เป็นผู้เล่นแนวรุกที่เล่นได้หลากหลายตำแหน่ง สโมสรได้บรรยายถึงตัวเขาว่า "สามารถเล่นได้ทั้งกองกลางตัวรุกและกองหน้าตัวเป้า"

 ในยุคของกุนซือ เมาริซิโอ โปเช็ตติโน ขณะที่คุมเชลซี ได้จับพาลเมอร์ไปเล่นตำแหน่งปีกขวา และทำผลงานได้ดี จนได้รับรางวัล ดาวรุ่งยอดเยี่ยมของพรีเมียร์ลีก และ นักเตะยอดเยี่ยมของสโมสร

 อ้างอิง 

หมวดหมู่:นักฟุตบอลชาวอังกฤษ
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลจากแมนเชสเตอร์
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศยูฟ่าคอนเฟอเรนซ์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2024